JohanHeinsen/ENO huggingface dataset:
Odense Adresse-Contoirs Efterretninger, 1837-02-03
Fædrelandet. Handels=Efterretninger. Af Kjøbenhavnspostens Oversigt over Kjøbenhavns Handel i Aaret 1836 sees, at Handelen i dette Aar har været større end i 1835 og 1834; de forskjellige ankomne Søfartøiers Antal var 5180. Kornhandelen har været levende; Udførselen var i Alt 235,000 Tdr. En Trediedeel af de tilførte Kornvarer bestod i Hvede, af Rug tilførtes 195,000 Tdr.; af Malt udførtes 27,000 Tdr.; af Havre tilførtes 94,000 Tdr. Udførselen af Flesk bestod i 84,000 Lpd., omtrent 7500 Tdr. Af Smør udførtes forholdsmæssig kun en ringe Deel, nemlig 425,000 Pd. eller 1900 Tdr. Værdien af de udførte islandske og færøiske uldne Varer anslaaes til 120,000 Rbd. Af Kornbrændeviin udførtes 1210 Tdr., af Kirsebærbrændeviin 50,000 Flasker, af Ost 46,000 Pd., af Patentgjødning 11,200 Skpd. og af Been 1950 Skpd.,der betaltes med omtrent 4 Rbd. pr. Skpd. Tilførselen af Sukker var 1 Million Pd. større end i 1835, af Kaffe tilførtes 20,500 Sække samt 120 Fade og 130 Baller. Af Salt indførtes 43,000 Tdr., af Tjære 42,000 Tdr., af Jern 13,000 Skpd., af Steenkul 155,000 Tdr., af Viin 2600 Oxhoveder. Skibsfarten fra Hertugdommerne har været usædvanlig stor, og Fragthandelen bedre end i de foregaaende Aar; de tegnede Assurancer udgjorde 19 Mill. Mark Hamb. Bco.
Odense Adresse-Contoirs Efterretninger, 1837-02-03
Blandinger. Angaaende den i Kjøbenhavn intenderede Stiftelse for værdige og trængende Haandværkmestere og Enker, hvis Bygning bestaar af 64 Beboelsesleiligheder, erfares, at der den 28 Januar er afholdt en Forsamling, hvor Udkastet til en Fundats er bleven fremlagt. Denne Fundats skal imidlertid i flere Punkter ikke holde sig nøiagtigt efter Jndbydelsen til Subskription, saaledes som den burde, og i Særdeleshed skal den lide af den Mangel, at den ikke vedligeholder den belovede Lighed foralle Laug, men aabner bedre Udsigter for de rigere Laug, hvorfor ogsaa det formodes, at Forsamlingen har underkastet den en nøie Drøftelse. I Helsingøer have Katechet Jørgensen og Kapitain Arnesen tilbudet nogle Timer og Ugen at give Børnene i Asylet for smaae Børn en passende Aandsbeskjæftigelse.
Odense Adresse-Contoirs Efterretninger, 1837-02-03
J et Møde den 18 d. M. vedtog Man at leie et større Lokale og udvide Foreningens Virksomhed til Optagelsen af 80 Børn. Den vigtigste Discussion var om Tilraadelig den af Oprettelsen af en i Forbindelse med Asylet staa særskilt Skole. Efter Etatsraad Stenfeldts Plan saasnart et Barn forlader Asylet, et af Foreningens Medlemmer paatage sig at være dets Patronesse.
Odense Adresse-Contoirs Efterretninger, 1837-02-03
Af en officiel Tabel over de civile Arrestanters frivillige Arbeide i Helsingøer sees, at 31 mandlige og 5 qvindelige Personer i Aaret 1836 have opplukket 11 1/2 Skpd. Tougværk og spundet 9 Lpd. 6 Pd. Fæhaar, og at den samlede Fortjeneste deraf har været 81 Rbd. 5 Mk. ere: den Dødsfald. C. M. Ofvergaard, fød Nørager, i Præstøe; L. Grandjean, i Bagsværd; Toldbetjent F. E. Holst, i Præstøe, 32 Aar; Handelsmand A. F. Kjørboe, i Christiansfeld, 72 Aar; Forpagter J. W. Jensen, paa Sæby pr. Slagelse, 61 Aar; Boghandler J. Jessen, i Aarhuus, 48 1/2 Aar; Bataillonschirurg H. F. A. Evers, i Veile, 55 Aar; eligeret Borger E. Hartmann, i Helsingøer, 68 Aar; A. Schwindt, fød Dahl, i Roeskilde, 91 Aar, Kongel, svensk og norsk Konsul for Nørrejylland, W. Falck, i Aalborg, 40 Aar; Fuldmægtig C. Svenningsen, paa Fjurendal, 69 Aar; Lars Holm, fra Aalborg, Styrmand paa Briggen Caroline, der totalt forliste mellem Hull og Sunderland den 25 f. M., 50 Aar; Distriktslæge J. Janusen, i Nibe, 67 Aar; Kammerraad Lang, paa Hessel ved Grenaae, 89 Aar; Amtsbarbeer G. Kappers, i Randers, 61 Aar.
Odense Adresse-Contoirs Efterretninger, 1837-02-03
Prædikanterne paa Fastelavns Søndag: J St. Knuds Kirke: til Høimesse Hr. Stiftsprovst Ortwed; til Aftensang Hr. Pastor Wiberg. - J Frue Kirke: Hr. Pastor Steenbuch. – J St. Hans Kirke: Hr. Pastor Westengaard. - J Hospitalet: Hr. Pastor Wiberg, Kl. 8 1/2.
Odense Adresse-Contoirs Efterretninger, 1837-02-03
AVERTISSEMENTS. At vores ældste Datter, Mathea Møller, den 29 f. M. ved Døden blev os berøvet i sit 27de Aar, efter 8 Dages Nervefeber, det bekjendtgjør vi sørgeligst for Familie og deeltagende Venner. Odense den 2 Februar 1857. Lars Rasmussen, Marie Rasmussen, Brygger. fød Nielsen.
Odense Adresse-Contoirs Efterretninger, 1837-02-03
Borgerbibliotheket i Odense. har i Aaret 1836 havt en Jndtægt af 24 Rbd. 72 s. og en Udgift af 32 Rbd. 68 s., altsaa en Underballance af 7 Rbd. 92 s. Jblandt de nylig anskaffede Bøger er et komplet Exemplar af Professor G. F. Ursins Magazin for Kunstnere og Haandværkere, som Forfatteren har havt den Godhed at overlade for nedsat Priis. Bibliotheket haaber at kunne ved forøget Deeltagelse stifte stedse meere Nytte for Odense Byes Jndvaanere, til hvis Velvillie derfor Jndretningen paa ny anbefales. Det aarlige Bidrag til Bogsamlingens Forøgelse opkræves med 24 s. Qvartalet af Hr. Kasserer Haugsted, hos hvem tiltrædende Deeltagere behagelig kunne melde sig, og Udlaanet besørges af Hr. Pastor Borch hver Tirsdag og Løverdag Kl. 11212, paa Borgerskolen, hvor Bibliotheket opbevares.
Odense Adresse-Contoirs Efterretninger, 1837-02-03
Den Kongel. danske Hof= og Statskalender, for 1837 vil udkomme i Løbet af næste Uge, og i Provindserne være at erholde for 3 Rbd. 32 s., naar Bestilling desangaaende skeer paa de resp. Postkontoirer. J Odense modtages tillige Bestillinger hos Kancellieraad og Boghandler S. Hempel. Kjøbenhavn den 31 Januar 1837. A. F. Schmidt, Krigsraad. Ugeblad for den danske Bonde.
Odense Adresse-Contoirs Efterretninger, 1837-02-03
Dette forhen averterede Tidsskrivt, som udkommer ugentligen fra Bogtrykkeriet i Randers, og forsendes med Posten overalt i Danmark, indeholder Afhandlinger og Efterretninger, henhørende til Land-Oeconomie og den landlige Jndustrie. Baade udenlandske og indenlandske landeconomiske Efterretninger benyttes. Tillige kundgjør Bladet den Landmanden nærmest vedkommende Lovgivning. Afhandlinger betræffende Landvæsenet, modtages med Forbindtlighed.
Odense Adresse-Contoirs Efterretninger, 1837-02-03
Bemeldte Tidende kan bestilles paa samtlige Postkontoirer, koster 4 Mk. 8 s. Tegn qvartaliter, og anbefales Fædrenelandets Landmænd. seAbis, Asylet i Odense.
Odense Adresse-Contoirs Efterretninger, 1837-02-03
Da Asylet i Odense nu er blevet forsynet med de fornødne Apparater og om faa Dage vil træde i Virksomhed, saa indbydes herved Enhver, som interesserer sig for at gjøre sig bekjendt med Lokalets Jndretning, til at tage samme i Øiesyn Fredag den 3die og Løverdag den 4de Februar i Gaarden No. 692 i Nedergade, hvor den antagne Læremoder, Frue Birke dahl, med Fornøielse vil meddele Oplysning til Enhver om det Hele. Børns Anmeldelse til Asylet i Odense.
Odense Adresse-Contoirs Efterretninger, 1837-02-03
Ligesom der allerede ere anmeldte og antagne endeel Børn til Asylet i Odense, der begynder næstkommende Tirsdag den 7 Februar, saaledes bringes det herved til offentlig Kundskab, at de Haandværkere og Dagleiere, eller overhovedet Forældre af den arbeidende Klasse, der ønske at forøge deres Tid og Leilighed til at erhverve derved, at de om Dagen kunne sende deres smaae Børn til Asylet, ville erholde fortrinlig Adgang til dets Benyttelse; og ombedes de at afgive Begjæring om Børnenes Antagelse baade nu og i Fremtiden, i Asylets Locale Nr. 692 i Nedergade.
Odense Adresse-Contoirs Efterretninger, 1837-02-03
Paa Adressekontoirets Boglade faaes: Juridisk Tidsskrift. 27de Binds 2det Hefte. 1 Rbd.
Odense Adresse-Contoirs Efterretninger, 1837-02-03
Subskription paa Fortsættelsen modtages. Nordisk Tidsskrift for Historie, Literatur og Kunst. Udgivet af Christian Molbech. 4de Binds 4de Hefte, 7 Mk. 8 s. Det danske Kirkeaar og dets Pericoper, en Haandbog for Prædikanter og Kirkegjænger. Af Wilh. Rothe, theol. lie. & Lector. 9 Mk.
Odense Adresse-Contoirs Efterretninger, 1837-02-03
Betragtninger over Himlen, efter Gelpkes populaire Himmelskunde, af Dr. G. F. Ursin, Professor. 7 Mk. 8 s. Lyksalighedslære for Menneskets physiske Liv, eller Kunsten at benytte Livet og tillige bevare og uddanne Sundhed, Skjønhed, Legems= og Aandskraft. Af Ph. C. Hartmann, Dr. og offentlig Professor i Medicinen ved Universitetet i Wien. Oversat af F. V. Mansa, Dr. medie. Anden forøgede og forbedrede Udgave. 4 Mk. 8 s. i Papbd. - Som et Beviis paa dette Skrifts Fortrinlighed kan anføres, at 1ste meget betydelige Oplag, 1000 Expl., i kort Tid blev udsolgt, og at samme bestandig senere har været efterspurgt. 1ste Udgave kostede 1 Rbd., og for at Bogen, som er 21 Ark stor og meget smuk udstyret, endnu kunde blive mere almindelig, nedsatte den ærede Forlægger Prisen paa 2den Udgave, som anført, til 4 Mk. 8 s. List uber List, oder so fangt man Wølse, Fuchse, Marder, Wiesel- und Mausearten, Maulwärse, Hamster, Fischottern und andere schädliche Saugthiere, Vøgel, Fische undReptilien leicht und zu groser Belustigung, von Verardi, Gutsbesitzer und Mitglied mehrerer gelehrten Gesellschaften. weite sehr vermehrte Anslage. Mit 5 lithographirten Tafeln. 8 Mk. i Papbd.
Odense Adresse-Contoirs Efterretninger, 1837-02-03
En Gartner med de bedste Anbefalinger ønsker sig i dette Foraar en Kondition. J flere Aar har han i Holland, Østerrig, Preussen o. a. St. erhvervet sig de bedste praktiske Kundskaber, saavel i Drivhuus= og Blomster som Kjøkkengartneriet m. m. Det Nærmere vil behageligst kunne erfares paa Adressekontoiret.
Odense Adresse-Contoirs Efterretninger, 1837-02-03
En ung Pige, der har lært at koge og Skrædersyening efter Maal, samt før har tjent, hvorfra der kan forevises de bedste Anbefalinger, ønsker til førstkommende Mai en Kondition hos en honet Familie, ligemeget om det er paa Landet eller i Kjøbstæderne. En Billet, mærket H., bedes aflagt paa Adressekontoiret.
Odense Adresse-Contoirs Efterretninger, 1837-02-03
En duelig Farversvend kan faae Arbeide, naar han henvender sig til Farver Hinke i Kjerteminde. er
Odense Adresse-Contoirs Efterretninger, 1837-02-03
Hos en Familie her i Byen er en Plads ledig til 1 Mai for en Jomfrue, der, foruden at være øvet i Skrædersyening og Linnedsyening, samt fiin Vask, ogsaa forstaaer sig lidt paa Huusholdning og den finere Madlavning, saasom Kager &c., og dertil er villig at omgaaes med Børn; gode Skudsmaal maa medbringes. Adressekontoiret anviser.
Odense Adresse-Contoirs Efterretninger, 1837-02-03
En ung, anstændig Pige, som forstaaer sig godt paa Linned og Skrædersyening, samt ogsaa er vant til Huusarbeide og villig til at passe Børn, ønsker sig en Plads som Sye= eller Stuepige til Maidag eller endog før, om forlanges. Adressekontoiret anviser.
Odense Adresse-Contoirs Efterretninger, 1837-02-03
En Handelsbetjent, som har lært Kolonialhandelen, ønsker sig en Kondition til 1 Mai d. A. Gode Anbefalinger fra det Sted, hvor han har lært og nu opholder sig, kan forevises. Paa Lønnens Størrelse ansees ikke. Vandtætte Støvler.
Odense Adresse-Contoirs Efterretninger, 1837-02-03
Ved en Leilighed haver jeg faaet at vide, hvorledes man kan faae Støvler vandtætte og hvor ingen Fugtighed kan trække igjennem. Til Prøve har jeg syet 2 Par, der ere afleverede til Vedkommende og befundne som meldt. Til dette mit Arbeide anbefaler jeg mig. Svendborg den 1 Februar 1857. Mathias Lindegaard, boende ved Siden af Apotheket.
Odense Adresse-Contoirs Efterretninger, 1837-02-03
Fiin Bomuld og Bomuldsgarn til Lys og Lampevæger faaes hos J. F. Petersen, Overgade No. 7.
Odense Adresse-Contoirs Efterretninger, 1837-02-03
Hvor Kost og Logie kan erholdes for en eenlig Person, enten strax eller til Paaske, anviser Adressekontoiret. En eenlig Herre eller Dame kunde hos en dannet Familie paa Landet, i Nærheden af en Kjøbstad, faae Kost og Logis, tillige blive betragtet som et Lem af Familien. Den, som refletterer herpaa, vilde behage at henvende sig i en frankeret Billet paa Adressekontoiret, mærket Forsøg.
Odense Adresse-Contoirs Efterretninger, 1837-02-03
Fæstegaard. Til Foraaret kan en stor Bondegaard ved Odense erholdes i Fæste. Paa dens Areal kan, foruden fornødne Heste og Faar, holdes nogle og tyve Køer. Tienderne ere ualmindelig fordeelagtig bortakkorderede. Adressekontoiret giver fornøden Oplysning.
Odense Adresse-Contoirs Efterretninger, 1837-02-03
Formedelst anden Bestemmelse agter jeg underhaanden at bortsælge min Eiendomsgaard, beliggende paa Aschebye Mark, Særslev Sogn, pr. Odense. Til Gaarden er der 45 Tdr. Sædeland af meget god Bonitet. Gaarden er af god Bygning og ligger midt i sine Jorder. Tillige vil jeg sælge tre Lodder, hver paa 6 Tdr. Land; samme kan blive liggende til Gaarden, ifald forlanges, naar Liebhaverne behage at henvende dem til Undertegnede. Aschebye den 24 Januar 1857. Jørgen Langkilde.
Odense Adresse-Contoirs Efterretninger, 1837-02-03
Fredagen den 24 Februar førstkommende, Formiddag Kl. 9. og paafølgende Dag, bliver afholdt offentlig Auction i Gaarden No. 393 i Korsgaden her i Byen over endeel gode Meubler, Linned, Sengklæder, Gulvetæpper, Lysekroner, Speile, Skilderier, Glas, Porcellain, Kobber= og Jerntøi, Bøger, en Wienervogn m.m., afg. Enkebaronesse Kammerherreinde v. Holsteens Dødsboe tilhørende. Trykte Kataloger kan erholdes paa Undertegnedes Kontoir 8 Dage førend Auctionen for 8 s. pr. Stk. Dette bekjendtgjøres herved til Lysthavendes Efterretning. Odense den 50 Januar 1837. Reimuth.
Odense Adresse-Contoirs Efterretninger, 1837-02-03
Jdag er udkommet:
Odense Adresse-Contoirs Efterretninger, 1837-02-03
Bidrag til Tidshistorien. Et Ugeblad. . 5. Jndhold. Havekulturens Fremskridt (sluttet) Slottet Versailles, restaureret af Ludvig Philip (fortsættes).
Odense Adresse-Contoirs Efterretninger, 1837-02-06
66 Aargang. Ne 24. Stifts Fyens Kongelig ene privilegerede. samt Avertissementstidende. Adresse- og politiske Avis, overalt i de danske Stater. Forsendes med Brevposten, Redigeres, trykkes og udgives i Odense, af Søren Hempel, Kancellieraad. Mandagen. 6 Februar 1837. Jndhold. Kongehuset. - Frankerig (Nye Lovudkast i Deputeredekammeret. Gigantisk Hofbal). Spanien (Carlistiske Bander nær Madrid). Norge (Storthinget hævet). Udenlandske Blandinger. - Fædrelandet. Videnskabelighed.
Odense Adresse-Contoirs Efterretninger, 1837-02-06
Tildragelse. Blandinger.
Odense Adresse-Contoirs Efterretninger, 1837-02-06
Kongehuset. Etatsraad Fengers seneste Bulletiner lyde Den 1 Februar: "58. Majestæt Kongen har i afvigte Nat havt fire Timers Søvn; Appetiten og Kræfterne ere gode."
Odense Adresse-Contoirs Efterretninger, 1837-02-06
Den 2 Februar: "58. Najestæt Kongen har i afvigte Nat havt fem til sex Timers god Søvn, Hosten har været mindre anstrengende; Appetiten og Kræfterne som forhen.
Odense Adresse-Contoirs Efterretninger, 1837-02-06
Den 3 Februar: "58. Majestæt Kongen har havt en god Nat og finder Sig i det Hele bedre.
Odense Adresse-Contoirs Efterretninger, 1837-02-06
Den 4 Februar: "58. Majestæt Kongen har i afvigte Nat havt fire Timers rolig Søvn, Appetiteen og Kræfterne ere gode.
Odense Adresse-Contoirs Efterretninger, 1837-02-06
J Anledning af Hs. Majestæt Kongens Fødselsdag har Hs. Majestæt Dronningen ladet opklæde 50 trængende Børn.
Odense Adresse-Contoirs Efterretninger, 1837-02-06
Frankerig. Statsraadspræsidenten, Grev Mole, oplæste den 26 Jan. et Lovudkast, ifølge hvilket Domainet Rambouillet tilligemed Skovstrækningerne ved Senonches, Chateauneuf og Montecan og deres Appertinentier skulde overdrages til Hertugen af Nemours og hans direkte mandlige Linie efter Førstefødselsretten; ligeledes oplæstes et andet Udkast, hvorefter Finantsministeren skulde tilstilles 1 Million Fr., for at betale Prindsesse Louise af Orleans's endnu skyldige Medgift, efter Fordragene mellem de Franskes og Belgjernes Konge. Grev Mole udviklede, at Hertugen nu alt havde naaet sin Myndighedsperiode, at Jndførelsen af Appanager var alt sanktioneret af den konstituerende Forsamling 1789 og bekræftet saavel i Keisertiden som under Bourbonnerne. Domainets aarlige Udbytte anslog Greven til 470,000 Fr. Den 28 Jan. beskjæftigede Kammeret sig med en Petition, som Polakkerne i Frankerig havde affattet i Anledning af at Man havde fratrukket 1/5 af den dem engang tilstaaede aarlige Understøttelse. Ved Debatterne oplystes det, at 4000 Polakker dreve forskjellige Professioner og 1900 opholdt sig ved deres egne Erhvervsgrene. Hr. Salverte paastod, at Frankerigs Understøttelse til Polen var en Æres= og National-Gield, idet Polen ved sin Opstand bevirkede, at Ruslands Hære ikke kom til den franske Grændse, og Hr. Mauguin paastod, at den var en moralsk Pligt. Kammeret henviste da Petitionen til KonseilsPræsidentens Overveielse, hvilket vakte en stor Sensation. Den 28 Januar gav Kongen et stort Hofbal, hvortil henved 4000 Personer vare indbudne, saa at der holdt over 3000 Eqvipager udenfor Tuillerierne. Denne Fest har givet Anledning til mangt et Udfald af Oppositionen, der betragter den som et Tilbageskridt til Restaurationstiden, men ogsaa til flere komiske Scener. Saaledes blev den forrige Deputerede og Statsraad Coulmann bortviist, fordi han ikke var iført den befalede franske Frakke, hvorfor han har tilskrevet Kongens tjenstgjørende Adjutant, at han var ubekjendt med Tuilleriernes Fremskridt i Kulturen, da han ikke havde været der i tre Aar; han havde ikke troet, at Man skulde være klædt som en af Carl Xs Marquiser, for at torde indlades hos Borgerkongen; heller ikke havde Man handlet konseqvent, idet Man endnu ikke havde paabudet Damerne Slæb, og det forundrede ham, at Man havde været meere kilden og punktlig, hvad Kostumet angik, end hvad det indladte Personale angik, saaledes havde Marskal Maisons Søn taget sin Skriver med.
Odense Adresse-Contoirs Efterretninger, 1837-02-06
Spanien. J Madrid gjorde Nationalgarden hele Militairtjenesten, da alle Linietropperne vare rykkede ud imod Cabrera og andre carlistiske Bander. De oprørske Batailloner i Barcellona ere blevne afvæbnede; Rebellionsforsøget iværksattes under det Udraab: "leve Konstitutionen uden Jndskrænkninger, Ned med Aristokraterne, leve dem der gaae uden Skjorter,", hvilket sidste Udtryk vel snarere her gielder et politisk Partie, end det smukke Kjøn Norge.
Odense Adresse-Contoirs Efterretninger, 1837-02-06
Ved kongelig Resolution af 19 f. M. er bleven bestemt, at Storthingets Beslutning til Lov om Haandværksdriften ikke sanktioneres, ligesaalidet som Loven om Toldvæsenet.
Odense Adresse-Contoirs Efterretninger, 1837-02-06
Ved et aabent Brev af 19 s. D. har den norske Konge, Carl Johan, ved Rigets Statholder, Grev Wedel Jarlsberg, hævet det norske Storthing, efter hvilken Foranstaltning Greven oplæste Kongens Tale. De vigtigste Yttringer i denne ere, at tvende ædeltsindede, fra samme Forfædre nedstammende og af Forsynet ved geographiske Forhold til giensidig Beskyttelse under eet Overhoved bestemte Nationer i 1814 forenedes og at Kongen endnu aldrig havde angret de i den Anledning antagne Norges Grundlovbestemmelser. Begge Rigers Jndbyggere have samme Jnteresse og lige Rettigheder, skulde det nogensinde blive nødvendigt, at Kongen, for at sikkre disse, maatte udøse sit Blod, var han redebon til dette Offer. Ethvert Angreb paa Konstitutionen vilde Kongen fjerne og udsætte de af ham for nødvendige anseete Forbedringer ved et Værk, der deelte Skjæbne med alle de menneskelige Foranstaltninger og vel ogsaa havde sine Ufuldkommenheder. Kongen mindede om sine Yttringer ved det fjerde Storthings Opløsning 1814, der dengang indeholdt, at Nordens ældgamle Nationer aldrig havde skjænket Tilnavnet, den Gode, til en Fyrste uden Kraft, og at Gudsfrygt var den eneste Frygt, som et frit Folk bør have." Derefter erklærede Statholderen Norges ottende overordentlige Storthing konstitutionsmæssigen hævet, hvorpaa Præsidenten udraabte: "Gud bevare Kongen, Fædrelandet og Broderriget, Efterat Statholderen havde forladt Storthingssalen, sendtes en Deputation for at komplimentere ham. - De modtagne kortfattede Storthingsefterretninger berette, at Land og Kjøbstadskatten efter langvarige Debatter med 61 Stemmer mod 31 blev ophævet for nærværende tredie Skatteaar. Den sidste Dag at Storthinget var forsamlet, vare Dørrene lukkede fra Kl. 7 til 1, og der skal da være bleven besluttet en Adresse til Kongen om Unionsforholdene. - Der skal iaar i Norge afholdes en Jubelfest i Anledning af Reformationens Jndførelse, hvorfor der er udnævnt en Kommission, for at forfatte Forslag til den meest passende Jndretning af Festen.
Odense Adresse-Contoirs Efterretninger, 1837-02-06
Udenlandske Blandinger. Tydskland. Storhertug Frederik Frantz af Meklenborg-Sverin er den 1 Febr. ved Døden afgaaet paa Ludvigslyst. Den Afdøde var de europæiske Regenters Senior, var født 1756, opnaaede en Alder af over 80 Aar og er bleven efterfulgt af Arvestorhertug Paul Frederik, den Afdødes Sønnesøn, født 1800 og gift med en Datter af Kongen af Preussen, Prindsesse Frederikke Wilhelmine Alexandrine.
Odense Adresse-Contoirs Efterretninger, 1837-02-06
Tyrkiet. Søndagen den 24 Ramadan, da Sultanens Overmyntmester, Ali Riza Effendi, forrettede sin Bøn i Sophiemoskeen, nærmede en tilsyneladende Tigger sig ham og stak ham med en Kniv flere Gange i Underlivet, saa at han paa Stedet opgav Aanden. Gierningsmanden skal for 4 Aar siden have staaet i den Myrdedes Tjeneste, havde faaet sin Afsked og var derved kommen i Elendighed; han er, skjøndt der viste sig Spor til Afsind, alt henrettet.
Odense Adresse-Contoirs Efterretninger, 1837-02-06
Denne sørgelige Tildragelse har gjort saa meget større Opsigt, som slige Snigmord ere yderst sjeldne i Tyrkiet.
Odense Adresse-Contoirs Efterretninger, 1837-02-06
Fædrelandet. Videnskabelighed. J de 8 Dage, der ere forløbne siden Jndbydelsen udkom til Oprettelsen af et Museum for Thorvaldsens Værker, er den i Kjøbenhavn indkomne, Sum steget til henved 16,000 Rbd., blot ifølge nogle af de uddeelte private Lister. Hs. Majestæt Kongen har bevilget Portofrihed for den hele Korrespondence angaaende dette Anliggende. Jfølge Jndbydelsen er der i Øieblikket kun Tale om at tegne sig for Bidrag, hvorimod Jndkrævningen først vil finde Sted, naar Man seer sig istand til at skride til Udførelsen. SS Tildragelse. Den 2 Februar tildrog sig i Kjøbenhavn den sørgelige Begivenhed, at en ung Pige, der tjente paa Toldboviinhuus, om Morgenen blev aldeles sønderrevet af de om Natten paa Toldboden vagtholdende Hunde, der ved at støde en Lem op paa det raadne Plankeværk vare trængte ind i Viinhusets Gaard. Den Ulykkelige opgav Aanden inden Nogen af Husets Beboere kunde komme hende tilhjelp. Ligets forrevne Tilstand afgav et frygteligt Vidnesbyrd om de Qvaler, den Myrdede maa have udstaaet. Det var at ønske, at denne oprørende Tildragelse maatte for Fremtiden bevirke Afskaffelsen af slige mordiske Vagthunde paa Pladser, hvor der, endog uden nogen begaaet Uagtsomhed fra den uskyldigt Lidendes Side, kan afstedkommes slige Rædsler; det kan kun gavne og trøste lidet, at Hundene, saaledes som er skeet ved denne Leilighed, - bagefter blive skudte.
Odense Adresse-Contoirs Efterretninger, 1837-02-06
Blandinger. Af Dagen seer Man nu, at det er Grosserer Nathanson, som har leveret den i Kjøbenhavnsposten staaende Oversigt over Kjøbenhavns Handel i Aaret 1836 (see denne Avis No. 23), hvoraf erfares, at Handelen er tiltaget. "Dagen" derimod vil af "Velunderrettede vide, at Told- og Konsumtions-Jntraderne i 1836 have været 120,000 Rbd. mindre end i 1835, hvorfor Hr. Grossereren bedes at oplyse den tilsyneladende Modsigelse mellem disse to Fakta.
Odense Adresse-Contoirs Efterretninger, 1837-02-06
Jndbydelse. (Af dansk Folkeblad, No. 51)
Odense Adresse-Contoirs Efterretninger, 1837-02-06
Fra et Antal Nedborgere er i disse Dage udgaaet en offentlig Jndbydelse, som har Udførelsen af et stort Foretagende til Gjenstand. Jndbydelsen er ikke stilet til Jndbyggere af enkelt Stad eller Provinds, til Medlemmer af enkelt Stand, men til Landsmænd og Landsmændinderover den hele danske Stat; den er udsendt til alle Landets Kjøbstæder, og vil derfra, ved velvillige og nidkjære Mænds Omhu, blive meddeelte til Omegnens Beboere. Det er saaledes til Folket at Opfordringen er udgaaet; det er til et Nationalværks Udførelse at der opfordres til virksom Deeltagelse, og Folkebladet bør ikke forsømme at bidrage Sit til at understøtte Opfordringen.